ҚАЗАҚСТАН РЕСПУБЛИКАСЫНЫҢ БІЛІМ ЖӘНЕ ҒЫЛЫМ МИНИСТРЛІГІ

ӨСКЕМЕН ҚАЛАСЫНЫҢ БІЛІМ БЕРУ БӨЛІМІ

КМҚК «№24 балалар өнер мектебі» «Асыл Мұра» бейінді жобасы

**«Қосымша білім беру педагогы – 2019» қалалық конкурс**

**«Қосымша білім беруде музыка арқылы оқушылардың**

**дарындылығын дамыту»**

**Вокал үйірмесінің жетекшісі: Мұхан Сьезд**

Өскемен,2018жыл

«Жаңғыру атаулы бұрынғыдай тарихи тәжірибе мен ұлттық дәстүрлерге шекеден қарамауға тиіс. Керісінше замана сынынан сүрінбей өткен озық дәстүрлерді табысты жаңғырудың маңызды алғышарттарына айналдыра білу қажет.»

Н.Ә.Назарбаев.

**Жобаның мазмұны**

1. **Мухан Сьезд**

Жоғары білімді, мамандығы музыкалық білім , санаты-2, вокал-хор бөлімінің мұғалімі бойынша еңбек өтілі - 23 жыл, өнер мектебінде - 8 жыл

2. Байланыс телефон : 87754024765, dchi242004@mail.ru

3. Білім, өнер, тәрбие, мақсат, жетістік.

4. **Жобаның мақсаты:** «Қосымша білім беру жүйесінде балалардың бос уақытын тиімді пайдалануға, олардың сапалы қосымша білім алуына, оқушы тұлғасының дамуына, ғылым мен тәжірибе жетістіктері негізінде олардың мүддесіне, қабілеттеріне, талантына қарай дамыту, ұлттық құндылықтарға тәрбиелеу үшін қажетті жағдай жасау».

**Міндеттері:**

**-**білім беру үдерісін әлеуметтік, тұлғалық, кәсіби бағдарлық, құзіреттілік және бос уақытты қамтамасыз етуге тәрбиелеуге бағытталған оқу бағдарламалары негізінде ұйымдастыру;

- оқушылардың музыкалық сауатын дамытып,ән айту дағдысын қалыптастыру.

- жас музыканттардың эстетикалық, адамгершілік және отансүйгіштік сезімдерін, дәстүрлі әлемдік және отандық көркем мәдениет дәстүрлеріне деген тұлғалық қызығушылықты тәрбиелеу;

- өнер мектебін дамыту, білім алушылардың шығармашылық тұлғаларын дамыту және оқыту, тәрбиелеу жұмыстарында олардың рөлін арттыру;

- өз бетімен қол жеткізуге, салыстыруға, қатар қоюға, алынған білімін одан әрі жетілдіруге, негізгі құзыреттіліктерді игеруге және меңгеруге даяр, білім алушыны мәдениетке тәрбиелеу;

-балалардың әншілік дауыстарын, әдемі табиғи дыбыс шығару диопозондарын дамыту;

Вокалдық – хор дағдыларын, мәнерлі, сауатты және көркем орындай білуге, музыкалық есту қабілетін жан-жақты әуендік,ырғақтық, үйлесімдік бағытта дамытуға тәрбиелеуді міндеттейді.

Қазіргі заман талабына сай білім беру- әрбір ұстаз міндеті болып саналады. Осы орайда,

Елбасының «Егеменді елдің, келер ұрпақтың болашағы, келешегі білімде жатыр, ол үшін білімді, білікті ұстаздар керек...» деген сөздері мектептегі әр ұстазға үлкен жауапкершілік жүктейді.

**Қосымша білім беруде музыка арқылы оқушылардың дарындылығын дамыту**

# Өсіп келе жатқан жас ұрпақтар музыка мен әуендегі, табиғаттағы, тұрмыстағы шын мәнін-дегі көркемдік қабылдау арқылы эстетикалық құштарлықты сезініп қана қоймай, ондай туындыларда кездесетін нәрсіздік пен көріксіздікті де ажырата біледі. Жан-жақты дамыған азамат тәрбиелеуде эстетикалық тәрбиенің басты саласының бірі – музыка мен ән.

Музыка адамның жан дүниесін тебіренте отырып, оның өмірге деген көзқарасын, әдет, мінез-құлқын қоғам мүддесіне сәйкес қалыптастыруға, әдемілік заңымен өмір сүруге тәрбиелейді.  
«Дені саудың – жаны сау» дегендей, тәні де, жаны да сау, рухани бай эстетикалық жағынан сезімтал азаматты тәрбиелеп өсіру – ата-ана парызы, қоғамдық мекемелердің міндеті. Осы міндетті балабақша,мектеп алды даяарлық тобы одан қосымша білім беру мектептерінен басталмақ.. Негізі отбасынан басталған тәлім-тәрбие білім беру мекемелерінде жалғасын тауып, белгілі бір жүйеде өрістеледі.

Оқушыларды әсемдік әлеміне неғұрлым кеңінен жақындатып өнерге баулитын кезең – мектепалды даярлық тобы. Әсіресе музыка өнерімен шұғылдану баланың жеке басының жалпы дамуына жәрдемдеседі. Музыка сабақтары балаларды жан-жақты дамыту барысында көптеген мақсаттар қояды. Дәлірек айтсақ: балаларды музыка тыңдай білуге үйрету, оны тұтастай қабылдау, сезіну, музыкалық мәнерлілікке баулу, дыбыстардың типін түсіну және музыкаға қызығушылығын арттыру. Ән айту, музыка тыңдау, музыкалық сауат және қозғалыс (ырғақ) – музыкаға тәрбиелеудің міндетті бөлімдері.  
 Бағдарлама бойынша ән-күй сабағы негізгі төрт бөлімнен тұрады:

1. Әндер.

2. Музыка тыңдау.

3. Билер.

4. Музыкалық – дидактикалық ойындар.

Ән бөлімінде балаларды ырғағына келтіре, әдемі ән салуға тәрбиелейміз. Ән салу арқылы өлеңнің мазмұнын, тәрбиелік мәнін саналы түрде меңгеруіне мүмкіндік береміз. Балаларды хормен ән айтқызып жаттықтыру арқылы, оларды ортақ сезімге бөлендіріп, өздерінің әрекеттерін бір әуенге үйлестіруге төселдіреміз, жауапкершілікке, ұйымшылдыққа баулимыз. Бірлесіп жұмыс істеу дағдысын қалыптастырамыз. Жеке дауыста ән айта білуге, әндерді есте сақтай білуге, музыкалық шығармалардың құрылысын түсіне білуге тәрбиелейміз.  
 Музыка тыңдау бөлімінде жекелеген музыкалық үндерді және тұтастай музыкалық шығармаларды тыңдай білуге, ондағы музыкалық дыбыстарды ажырата білуге жаттықтырамыз. Дыбыстардың биіктігін, ырғағын, музыкалық бояуын және дұрыс тыңдап, қабылдай білу қабілетін дамытамыз. Сонымен бірге тыңдау арқылы оқушылардың эстетикалық сезімдері, талғамдары дамып, эмоциялық сезімдері оянып ләззат алады. Музыкаға деген қызығушылықтары артып, тыңдау қабілеті дамиды. Музыка тыңдату жайында балалар дамуының бірдей дәрежеде еместігін түсіну маңызын музыка мұғалімі білуі керек.

Би бөлімінде музыканың әуен-ырғағымен орындалатын арнайы жаттығулар жасату арқылы музыкалық ырғақты сезінуін қалыптастырамыз. Әуен сазын түсініп, сәнді қимылдар жасай білуге үйретеміз. Дене жаттығуларын музыкалық әуен ырғағына қосылып, әдемі қозғалыс көріністерін жасауға ынталандырамыз. Би қимылдарын жасатып, мүсін сымбаттылығын қалыптастыруды көздейміз.

Музыкалық – дидактикалық ойындар бөлімінде айтылған әннің сөздеріне, әуеніне зер салып, ұқыпты жүруге, әннің сөздеріне сәйкестіре қимыл-қозғалыстар жасауға баулимыз. Ойынның тәрбиелік мәні зор. Бала ойын арқылы дамиды. Ойын білместі – білгірге, орашолақты – іскерге айналдырады. Музыкалық – дидактикалық ойындар арқылы балалардың музыкаға, биге, ән әлеміне деген ынта-ықыласын жас кезінен арттырып қана қоймай, олардың сезімталдығын, кішіпейілділігін, ұйымшылдығын, эстетикалық құштарлығын тәрбиелеуге қызмет етеді. Нәтижесінде олар музыканы терең түсіне бастайды, ең бастысы – музыканы қабылдау, есте сақтау қабілеті артады, дене қозғалысы арқылы сымбаттылығы қалыптасады. Өсе келе олардың бойындағы табиғи дарын, қабілет, талант мүмкіндіктерінің сөзсіз әсері болатыны белгілі, өйткені бәрі де бала кездегі тәрбиеден басталады.

«Бұлақ көрсең көзін аш» дегендей еліміздің болашақ дарынды ұл-қыздарын тәрбиелеу өз міндетім деп есептеймін.

Халқымыздың музыка өнеріне оқушылардың сүйіспеншілігін оята отырып, әсемдікке, сұлулыққа деген сезімдерін дамытып, халқымыздың музыкалық өнерінен эстетикалық ләззат алуға тәрбиелеу- біздің мақсатымыз.Осы орайда өзімнің тәрбиелеп отырған Вокал-хор сыныбына қатысып жүрген оқушылардың бойынан рухани тазалықты,елге- отанға деген сүйіспеншілікті,айналасына құрметпен , ізгілікпен қарау,бабалар тарихын бағалау сияқты оң нәтижелерді байқап жүрмін.

Вокал-хор сыныбында білім алушылардың саны жыл өткен сайын көбейіп келеді, 2012 жылы 50 оқушы болса, қазіргі таңда 86 оқушыға дейін білім алуда.

Әр оқушы ерекешелігін зерттеу, сабақтардың оқытылу сапасын зерттеу үшін тест түрінде оқушылардан сұрақтарға жауап алу, өзімнің кәсіби шеберлігімді жетілдіру барысында Қалалық семинарларға, мастер кластарға қатысып, оқушыларды Халықаралық,Республикалық,Облыстық, қалалақ конкурстарға жиі қатыстырып келемін.

**Оларды атап өтетін болсам**:

- Алматыда өткен «Халақаралық «Сырым бар жүрегімде» вокал конкурсында 3а сынып оқушысы Жұмабек Жансая І-ші орынды иеленсе;

- 6а сынып оқушысы Мәулітбек Ұлағат 1- лаурат;

- Республикалық «Жұлдыз болғым келсе» жасөспірімдер байқауында Жұмабек Жансая 1- орын;

- Халықаралық «Самғау жасөспірімдер эстрада- вокал сайысында Керімбекұлы Ұлағат 1- орын;

- Естайұлы Нұржол 2-орын;

- Мәулітбек Ұлағат 2- орын;

- Серікұлы Айтахмет 3- орын;

- Жұмабек Жансая 3- орын;

- 2016 жылы облыстық «Шығыс дауысы» вокал конкурсында Сьезд Зуха, Сьезд Жадыра 1- орын;

- қалалық орта буын «Сыңғырлаған дауыс» сайысында Маулітбек Ұлағат 1-орын;

- қалалық хор сайысында Абай атындағы 33- орта мектеп 4- сынып оқушылары 2- орын жеңіп алды.

Мектепішілік концерттерде,қалалық іс-шараларда, мерекелерде оқушылар ән орындау шеберліктерін, өнерлерін жақсы жағынан көрсетіп келеді.. Оқушылардың кәсіби шеберлігін арттыруға және мектепішілік бақылау жүйесін жаңаша құруға рейтингтік тәжірибеге енгізіп, қолдану өз нәтижесін беруде.Халақаралық, Республикалық,қалалық, облыстық, конкурстарға қатысқан оқушыларды рейтингтік жүйемен бақылау (1- кесте)

Оқушылардың жылдық деңгейін рейтингтік жүйемен бағалау 1- кесте

**Зерттеу жұмысының жаңашылдығы:** Қазіргі кезде қосымша білім беру мектептерінің бағдарламалары жазылып, бекітілуі басты нысанға айналып отыр, әрі білім беру үрдісінде құзыреттілік мәселесіне көп көңіл бөлінуде. Бұл жұмыстың жаңашылдығын көрсетеді.

**Зерттеу оқу әрекетінің жалпы педагогикалық принциптері:** жеке тұлғаны қалыптастыруға жағдай туғызу, өзін- өзі жетілдіру; субьектілік т.б.

**Зерттеу әдістері:** зерттеліп отырған мәселеге байланысты педагогикалық, әдістемелік еңбектерге талдау жасау; оқушылардың оқу- тәрбие үрдісін бақылау; оқушыларға сауалнама, пікірталас, теориялық жүйенің мақсатқа сәйкестігін және педагогикалық тиімділігін тексеру.

З**ерттеудің практикалық маңызы:** зерттеу жұмысы нәтижелері оқытушыларға ұсынуға болады. Сондай-ақ 1-6 сынып оқушыларына , вокал сыныптарына арналған тест жинақтары құрылып, практикалық жүзеге асырылды.

**Зерттеу жұмысының сарапталуы мен талқылануы:** мектепішілік әдістемелік бірлестігінде, педагогикалық кеңесінде талқыланды.

**Зерттеудің негізгі кезеңдері;**

Бірінші кезеңінде ( ізденіс кезеңі)зерттеу мәселесі бойынша педагогикалық, ғылыми, әдістемелік әдебиеттерге және жалпы білім беретін құжаттарға, бағдарламалары мен оқулықтарына талдау жасалынды. Зерттеу тақырыбы белгіленіп, теориялық негізіанықталды. Теориялық зерттеулер негізінде эксперименттік материалдар дайындалды.

Екінші кезең: (қалыптасу кезеңі) Қолданылған түрлі технологияларды (М.М.Жанпейісованың «Молдульдік технологиясы», жобалау, СТО, ойын, ақпараттық- коммуникациялық) білдіреді. Сондай-ақ, бұл кезеңде зерттеу жұмыстары жүргізіліп, оқу жоспарлары, бағдарламалар талданып, аталған технологияларды қолдану арқылы оқушылардың коммуникативтік құзыреттіліктерін дамытып, анықталған нәтижелерді салыстырып, технологиялардың тиімділігін байқадық. (2- кесте) Жинақталған теориялық және деректі материалдарға жүйелі талдау беріліп, басқа ғылыми еңбектерді пайдаланып, талдау жұмысын жалғастырдық. Халықаралық,қалалық, облыстық, республикалық байқаулардан жүлделі орындарға ие болдық. (3-кесте)

Үшінші кезең: Қорытынды кезеңінде-мұғалімдердің педагогикалық өнімдері мен коммуникативті құзіретті оқушы тұлғасының белгісі. ТЭЖ әр кезеңіне байланысты атқарылған жұмыстарымызды қорытындыладық.

Сонымен қатар «Тәуелсіздіктің 27 жылдығына арналған» «Тәуелсіздік тірегім атты» қалалық оқушылар концерттерге қатысып елін-жерін ұлттық құндылықтарын танып, біліп , құрметпен бағалайтындары байқалды.

**1.Оқушылардың коммуникативтік құзыреттіліктерінің дамуы 2-кесте**

**2. Байқаулар мен сайыстардың жүлделі орындар нәтижесі 3 –кесте**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Шаралардың деңгейі** | **2016** | | | **2017** | | | **2018** | | | **барлығы** |
| **1 орын** | **2 орын** | **3 орын** | **1 орын** | **2 орын** | **3 орын** | **1 орын** | **2 орын** | **3 орын** |
| Халықаралық |  |  |  |  |  |  | 1 | 2 | 2 | 5 |
| Республикалық |  |  |  | 2 |  |  |  |  |  | 2 |
| Облыстық, аймақтық | 1 |  |  |  |  |  |  |  |  | 1 |
| Қалалық, аудандық | 2 |  | І | 1 |  |  | 1 |  |  | 5 |
| **Барлығы;** | **3** |  | **1** | **3** |  |  | **2** | **2** | **2** | **13** |

Қорытынды кезеңінде (2017-2018 ) эксперименттік алаңында өткізілген сабақтар мен шығармашылық жұмыстарда түрлі әдіс- тәсілдерін, жұмыс формаларын пайдалану арқылы оқушылардың шығармашылық қабілеттері дамуын көрсетті:

1.Бәсекеге қабілетті болу үшін өзін- өзі жетілдіруі;

2. Қазақ халқының мәдениетін, өнерін бағалай білуі;

3. Ақпараттық – коммуникациялық технологиялардың мүмкіншіліктерін тиімді қолдана білуі;

Жоғарыда көрсетілген салыстырмалы мониторингтер арқылы эксперименттің қорытынды кезеңінде оқушылардың коммуникативтік құзыреттіліктерінің және оқу-танымдық белсенділіктерінің біраз жоғарыланғанын байқауға болады.

Эксперименттің жағымды да, жағымсыз нәтижелерінің бар екенін естен шығарған жоқпыз. Себептері әр түрлі:

|  |  |
| --- | --- |
| **Жағымсыз жақтары** | **Жағымды жақтары** |
| Жағымсыз, жетілмеген жағдайлар; | Эксперимент жүргізуші оқушы ғылыми тұрғыдан үнемі өзін- өзі жетілдіріп, ізденушілік қабілеті артып отырады |
| Педагогикалық әрекет жобасының дұрыс болмауы | Мастер класс, семинарларға қатысып, өз іс- тәжірибесімен бөліседі |
| Оқу бағдарламалырының болмауы | Мемлекеттік стандартқа сәйкс жасалынған бағдарламалар оқушы білімін тереңдетіп,шығармашылықпен жұмыс істеуіне мүмкіндік бере отырып, эксперимент алаңындағы оқушылар қалалық, облыстық, республикалық, халықаралық, байқауларға қатысып, жоғарғы көрсеткіштерге ие болып отырады |
| Әрбір эксперимент алаңындағы оқушыға психологиялық байланысты іздестіру | Педагогикалық теорияларын молайтып, толықтырып отырады |

**Қорытынды:** Сонымен, зерттеу барысында жасалған теориялық қағидалар мен тұжырымдар, оқушылардың шығармашылық қабілеттерінің дамыту негізіндегі тәжірибелік зерттеулер алынған нәтижелердің дәйектілігін көрсетеді және мынадай қорытындылар жасауға мүмкіндік береді:

* мектепішілік әдістемелік бірлестігінің отырысында, педагогикалық кеңестерде, әдістемелік ұсыныстар жасалынып, ой елегінен өткізіліп, іс- тәжірбиемізбен алмастық;
* оқушылардың шығармашылық деңгейін дамытуға арналған оқу іс- әрекетін ұйымдастырудың тиімді түрлері айқындалды;
* ТЭЖ оң нәтижелігі оқушылардың шығармашылық жетістіктерін дамуы, көрсеткіштер мен деңгейлері бойынша айқындалды.
* Оқыту нәтижелерінің оңды динамикасына қол жеткізу - білім беру қызметінде мұғаліммен және білім алушылармен заманауи оқыту құралдарын пайдаланудың үлес салмағын арттыруда байқалатын ақпараттық мәдениет қалыптасты;

**Күтілетін нәтижелер**

-Қоғамның әлеуметтік сұранысына жауап бере отырып,оқушылардың ұлттық музыканы

түсіне білуге;

-Әсемдік әлемінің таңғажайып сырын терең түсініп,көркемдік атаулыны шынайы

сезінуге, одан рухани байлық, әсер алуға, өмір жайлы ой толғауға,ізгілікті мұрат –

мақсаттарға жетелеп, өнегелі істерге баулу.

-Музыкаға жеке шығармашылық көзқарас қалыптастыру.

-Ұлттық ән -өнеріне, ұлттық музыкалық мәдениетке құрметпен қарап, шығармашылық

дағдыларын қалыптастырады;

**Қолданылған әдебиеттер**

1. Қазақстан Республикасының 2015 жылға дейінгі білім беруді дамыту тұжырымдамасы.

2. « Қазақстан 2050» Стратегиясы: бір халық, бір ел, бір тағдыр» Елбасының Жолдауы.

3.Л.К.Солтанова //«Работа с дестким хором» Өскемен

4. Педагогический эксперимент // Открытая школа. – Алматы, 2012. - № 3 30-34 б.

5.Педагог қызметкерлердің біліктілігін арттырудың оқу бағдарламалары және оқыту- тақырыптық жоспарлары. //- Алматы: « Кредосс-Трейд», 2013ж. 2 б.

6.Көшімбетова С.А. Оқу-тәрбие үрдісінде оқытудың инновациялық әдіс-тәсілдерін пайдаланудың педагогикалық шарттары (гуманитарлық пәндер бойынша ).

// – Алматы: 2004.-30 б.

7.Д.Б.Кабалевский.Жалпы білім беретін мектептерге арналған музыка бағдарламасы //М.,1984

8.Ш.Құлманов,С.Елеменова Алматы «Ата-Мұра»2000-2013 ж

9.О.ААпраксина методика музыкального воспитания в школе.-М.,1983

10.Н.Ә.Назарбаев «Болашаққа бағдар: рухани жаңғыру» 26.04.2017

11.Музыка пәнін оқыту әдістемесі (Бастауыш сыныптарға арналған) //Р.Ә.,Сүлейменова,Жұмалиева Г.Ғ 2008

12. Н. Ә. Назарбаев «Біздің халқымыз жаңа өмірге бейімделуі керек»

.